কিন্‌সে স্কেল
কিনসে স্কেলকে; বিষমকামী-সমকামী নির্ধারণী স্কেলও বলা হয়। একজন মানুষের অভিজ্ঞতা অথবা প্রতিক্রিয়ার উপর ভিত্তি করে যৌন অভিমুখিতা ব্যাখ্যা সংক্রান্ত গবেষণায় এটি ব্যবহৃত হয়। এই স্কেলে ০ থেকে ৬ পর্যন্ত দাগ বা ছক কাটা হয়। ০ মানে হলো, সে সম্পূর্ণভাবে বিষমকামী, আর ৬ মানে হলো, সে সম্পূর্ণভাবে সমকামী। পরবর্তীতে "এক্স" নামক আরেকটি দাগ যুক্ত করা হয়; যার মানে হলো "কোনো যৌন সম্পর্ক থাকবে না"। ১৯৪৮ সালে আলফ্রেড কিনসে, ওয়ার্ডেল পমেরয় এই প্রতিবেদন সেক্সুয়াল বিহেভিয়ার ইন দ্য হিউম্যান মেল শিরোনামে প্রথম বই হিসেবে প্রকাশ করেন এবং ১৯৫৩ সালে পরিপুরক ভাবে আরেকটি বই সেক্সুয়াল বিহেভিয়ার ইন দ্য হিউম্যান ফিমেল শিরোনামে প্রকাশ করেন।